12/08/2021 | Administración LocalMunicipal
Narón
Servizo Sociocomunitario
Resolución de aprobación da xustificación de subvencións concedidas ó abeiro do Programa PEL-REACTIVA

Por medio do presente anuncio faise público que a Alcaldía do Concello de Narón, con data 6 de agosto de 2021, ditou a seguinte resolución: RESOLUCIÓN DA ALCALDÍA Visto o informe-proposta de resolución cuxa literalidade se transcribe a continuación: “ASUNTO: Aprobación da xustificación de subvencións concedidas para as axudas PEL-REACTIVA: Fondo de financiamento para a reactivación económica e social da provincia da Coruña, destinado aos Concellos de menos de 50.000 habitantes ANTECEDENTES O 21 de xullo do 2021 a Xefa do Servizo Sociocomunitario emite informe (EMP15I2ER) que obra no expediente, e que en aras á brevidade dáse integramente por reproducido (“…”). O 28 de xullo do 2021 a Interventora Xeral na fiscalización do Informe-Proposta (EMP15I2ER), emite informe de reparo (ICO15I0B0) á aprobación da xustificación de subvencións concedidas para as axudas PEL-REACTIVA: Fondo de financiamento para a reactivación económica e social da provincia da Coruña, destinado aos Concellos de menos de 50.000 habitantes, por omisión no expediente de requisitos ou trámites esenciais determinados na normativa que resulta de aplicación, con EFECTOS SUSPENSIVOS ata que sexa solventado, constando no mesmo o Anexo coas OBSERVACIÓNS correspondentes, que en aras á brevidade dáse por reproducido. Á vista do anterior, e co fin de solventar o reparo por omisión no expediente de requisitos ou trámites esenciais, con efectos suspensivos ata que sexa solventado, esta unidade xestora opta por emendar os defectos que motivaron o reparo suspensivo, e de acordo co establecido na base 27 das bases de execución do orzamento e no artigo 12 do Real Decreto 424/2017, do 28 de abril, polo que se regula o réxime xurídico do control interno nas entidades do Sector Público Local, o expediente continuará a súa tramitación, previa conformidade da Intervención Xeral. Respecto ao punto 1.º do ANEXO: OBSERVACIÓNS, non indicándose os expedientes nos que foron detectados os erros, e despois das comprobacións realizadas pola unidade tramitadora do expediente, corríxese o “IMPORTE CONCEDIDO” e o “IMPORTE DA AXUDA FINAL” nos expedientes afectados polo erro: EMP/1873/2020, EMP/1901/2020, EMP/1905/2020, EMP/1909/2020, EMP/1921/2020 e EMP/1923/2020. Así mesmo se corrixe o DNI do beneficiario no expediente EMP/1614/2020. Respecto ao punto 2.º do ANEXO: OBXERVACIÓNS, en data 29 de xullo do 2021 fíxose requirimento aos beneficiarios das axudas nos expedientes EMP/2091/2020, EMP/2115/2020, EMP/2391/2020, EMP/2407/2020 e EMP/1610/2020, co fin de acreditar a representación nos termos do artigo 5 da Lei 39/2015, do Procedemento Administrativo Común das Administracións Públicas, e que foi presentada no Concello tal como queda acreditado nos respectivos expedientes. Respecto ao punto 3.º do ANEXO: OBXERVACIÓNS, este extremo xa queda recollido no informe (EMP15I2ER) da Xefa do Servizo Sociocomunitario. Respecto ao punto 4.º do ANEXO: OBSERVACIÓNS, corríxese o informe da Xefa do Servizo Sociocomunitario, dando cumprimento ao establecido no artigo 88.3 do R. D. 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións. Respecto ao punto 5.º do ANEXO: OBSERVACIÓNS, incorpórase ao expediente EMP/1662/2020 o certificado da Axencia Estatal de Administración Tributaria de estar ao corrente das obrigas tributarias, emitido en data 5 de marzo do 2021, que por erro non foi incluído no expediente electrónico. Así mesmo comprobouse que os titulares dos expedientes que constan neste apartado, e que na declaración responsable do cumprimento de requisitos e obrigas non consta marcado o apartado “Lin o significado de declaración responsable”, están ao corrente das obrigas tributarias coa Axencia Estatal da Administración Tributaria, coa Tesourería Xeral da Seguridade Social, coa Axencia Tributaria de Galicia e co Concello de Narón, coa excepción dos expedientes EMP/1560/2020, EMP/1586/2020, EMP/1642/2020 e EMP/1686/2020, EMP/2199/2020 que de acordo co informe emitido pola Tesourería Municipal de data 30 de xullo do 2021 (TES15I12C) teñen débedas pendentes de pago, en período executivo, con este Concello. Respecto ao punto 6.º do ANEXO: OBSERVACIÓNS, a propia Intervención Xeral recolle no seu informe que comprobou que ningún dos beneficiarios é debedor por resolución de procedencia de reintegro de subvencións. Respecto ao punto 7.º do ANEXO: OBSERVACIÓNS, en data 29 de xullo do 2021 fíxose requirimento ao beneficiario do expediente EMP/1584/2020, co fin de acreditar a representación nos termos do artigo 5 da Lei 39/2015, do Procedemento Administrativo Común das Administracións Públicas, e que foi presentada no Concello tal como queda acreditado no expediente. Respecto ao punto 8.º do ANEXO: OBSERVACIÓNS, realízase a corrección pertinente. Respecto ao punto 9.º do ANEXO: OBSERVACIÓNS, referido á medida cautelar acordada por Resolución da Alcaldía de data 20 de xullo do 2021, a propia Intervención Xeral indica que nestes momentos procede a execución da mesma para os expedientes que se indican neste punto. Non obstante a data de hoxe procede unicamente respecto dos expedientes EMP/1652/2020 e EMP/1805/2020, xa que o beneficiario do expediente EMP/2145/2020 procedeu ao reintegro do importe acordado na resolución de data 20 de xullo do 2021. Respecto ao punto 10.º do ANEXO: OBSERVACIÓNS, xa queda solventado nas correccións que se realizan para o punto 1.º do ANEXO: OBSERVACIÓNS. Respecto ao punto 11.º do ANEXO: OBSERVACIÓNS, tense en conta a observación realizada, indicando que dado o elevado número de beneficiarios, e a declaración responsable obrante nos expedientes de que os beneficiarios están ao corrente coas obrigas tributarias co Concello, a verificación de oficio será realizada pola Tesourería Municipal antes de realizar o pago das subvencións. Respecto ao punto 12.º do ANEXO: OBSERVACIÓNS, a propia Intervención Xeral, na súa función fiscalizadora, poderá estimar o que considere oportuno respecto do control financeiro. Respecto ao punto 13.º do ANEXO: OBSERVACIÓNS, a propia Intervención Xeral, na súa función fiscalizadora, poderá solicitar, se o considera necesario, que este expediente sexa obxecto dun control financeiro coa colaboración da Intervención provincial, atendendo ao elevado número de beneficiarios e á complexidade do expediente. Unha vez solventados os trámites que motivaron o reparo con efectos suspensivos dando cumprimento ás observacións realizadas pola Intervención Xeral no expediente (ICO15I0B0), e previo informe da unidade xestora no que queda acreditado o cumprimento dos extremos esixidos para a súa xustificación de data 4 de agosto do 2021 (EMP15I2FS), quen subscribe propón á Alcaldía que, no uso das facultades que lle confire a vixente lexislación, RESOLVA: 1.º.–Aprobar a xustificación da subvención concedida, á vista da documentación presentada, ao cumprir co establecido na base 7.ª da convocatoria de axudas de concellos adheridos ao Fondo de Financiamento para a reactivación económica e social da PROVINCIA (PEL-REACTIVA), cumpríndose os fins para os que se outorgou a subvención, con indicación do importe da axuda final: 2.º.–Non aprobar a xustificación da subvención concedida, e por conseguinte non aboar o importe concedido da convocatoria de axudas de concellos adheridos ao Fondo de Financiamento para a reactivación económica e social da PROVINCIA (PEL-REACTIVA), aos beneficiarios que se relacionan e polas causas que se indican: 3.º.–Aceptar a renuncia da subvención concedida de axudas de concellos adheridos ao Fondo de Financiamento para a reactivación económica e social da PROVINCIA (PEL-REACTIVA), presentada na fase de xustificación, aos beneficiarios que se relacionan: 4.º.–Non aplicar sanción aos beneficiarios que presentaron a documentación xustificativa fora do prazo outorgado, atendendo ao carácter excepcional deste programa de subvencións dirixido a impulsar a actividade económica e o emprego no termo municipal de Narón, e contribuír a paliar na medida do posible os danos derivados da pandemia da COVID-19 nas microempresas e autónomos, e que de aplicarse causaríase un grave prexuízo aos beneficiarios das axudas.5.º.–Recoñecer a obriga aos beneficiarios incluídos no apartado 1.º deste informe-proposta, pola cantidade que figura na columna “Importe da axuda final”, mediante transferencia bancaria á conta bancaria indicada polos beneficiarios da subvención, con cargo á aplicación orzamentaria 2410.47900, código de proxecto 2020 3 00000 52.6.º.–Á vista da medida cautelar acordada por Resolución da Alcaldía de data 20 de xullo de 2021 no EMP/10/2020 de NARÓN IMPULSA (SSO15I2BU), respecto dos beneficiarios das subvencións concedidas inicialmente en ese expediente (EMP/388/2020 (DNI 32717007J), EMP/1264/2020 (DNI 32722224D), EMP/1479/2020 (DNI 32681332B), e EMP/232/2020 (CIF J70584537), dos cales se deriva un reintegro parcial, e un reintegro total, respectivamente, e tendo en conta que o titular do expediente EMP/1479/2020 (EMP/1817/2020 en PEL-REACTIVA) non é beneficiario desta subvención, e que o titular do expediente EMP/388/2020 (EMP/2145/2020 en PEL-REACTIVA) reintegrou voluntariamente a cantidade de principal aprobada por resolución de data 20 de xullo do 2021, non orixinándose liquidación de intereses por ser o importe inferior a 12,00 €, procede a suspensión dos libramentos de pago das cantidades que procede aboar a ditos beneficiarios no procedemento de PEL-Reactiva que se somete a fiscalización, sen superar, polos seguintes importes: E unha vez fiscalizado de desconformidade (reparo sen efectos suspensivos) pola Intervención municipal con data 06-08-2021 (ICO15I0BN), esta Alcaldía, en uso das atribucións que lle confire a Lei Reguladora das Bases do Réxime Local e demais normativa concordante e de conformidade cos servizos xurídicos, RESOLVE: Aprobar o informe-proposta anteriormente transcrito nos seus mesmos termos.” Narón, 6 de agosto de 2021. A alcaldesa-presidenta A Secretaria Substituta Asdo.: Marián Ferreiro Díaz Asdo.: María Angeles Manteiga Fulgueira Vista a Resolución da Alcaldía de data 6 de agosto de 2021 pola que se aproba a xustificación das subvencións concedidas ó amparo do programa PEL-REACTIVA: Fondo de financiamento para a reactivación económica e social da Provincia da Coruña, destinado aos Concellos de menos de 50.000 habitantes, en cumprimento do disposto nas correspondentes bases reguladoras e consonte ó disposto no artigo 45 da Lei 39/2015, do 1 de outubro, do procedemento administrativo común das Administracións Públicas, a publicación da citada Resolución no Boletín Oficial da Provincia da Coruña servirá para os efectos da notificación ós/ás interesado/as. Contra esta resolución, que esgota a vía administrativa, poderase interpoñer recurso potestativo de reposición perante o órgano que ditou o acto, no prazo dun mes, conforme o establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou recurso contencioso-administrativo, previsto no artigo 46 da Lei 29/1998, do 13 de xullo, reguladora da xurisdición contencioso-administrativa, perante o Xulgado do Contencioso-Administrativo, con sede en Ferrol, no prazo de dous meses a partir do día seguinte desta notificación. No caso de presentar recurso de reposición, non poderá interpoñer o contencioso-administrativo, ata que se resolva expresamente o de reposición ou se produza a desestimación presunta polo transcurso do devandito mes sen terlle notificado a dita resolución expresa. Contra a resolución do recurso de reposición, poderá interpoñer recurso contencioso-administrativo perante o Xulgado do Contencioso no prazo de dous meses, se a resolución fose expresa, e de seis meses se esta fose presunta. Tamén poderá utilizar, non obstante, calquera outro recurso que estime oportuno. Narón, 6 de agosto de 2021. A secretaria substituta Asdo.: María Ángeles Manteiga Fulgueira